
ALAPÍTÓ OKIRAT 


Martfű Város Önkormányzatának Képviselő-testülete az államháztartásról szóló 2011. évi CXCV. törvény 8. § (5) bekezdésében kapott felhatalmazás alapján az államháztartásról szóló törvény végrehajtásáról szóló 368/2011. (XII. 31.) Korm. rendelet 5. § (1) – (2) bekezdése szerinti tartalommal az alábbi okiratot adja ki:

1. A költségvetési szerv neve:		Martfűi Polgármesteri Hivatal

2. Székhelye:					5435 Martfű, Szent István tér 1.

3. Közfeladata:

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 84. § (1) bekezdése alapján a polgármesteri hivatal ellátja az önkormányzatok működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.

4. Alaptevékenysége:

A polgármesteri Hivatal ellátja a Mötv-ben és a vonatkozó egyéb jogszabályokban a számára meghatározott feladatokat.
Gondoskodik a helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról.

5. Államháztartási szakágazati besorolása:

841105 	Helyi önkormányzatok és társulások igazgatási tevékenysége

6. A költségvetési szerv alaptevékenységének kormányzati funkció szerinti besorolása

011130		Önkormányzatok és önkormányzati hivatalok jogalkotó és általános 				igazgatási tevékenysége
016010		Országgyűlési, önkormányzati és európai parlamenti  						képviselőválasztásokhoz kapcsolódó tevékenységek
	016030		Állampolgársági ügyek
	011220		adó-, vám- és jövedéki igazgatás
	076010		Egészségügy igazgatása
	082010	 	Kultúra igazgatása
	081010		Sport, rekreáció igazgatása
	061010		Lakáspolitika igazgatása
	109010		Szociális szolgáltatások igazgatása
	084010		Társadalmi tevékenységekkel, esélyegyenlőséggel, érdekképviselettel, 				kisebbségekkel, egyházakkal összefüggő feladatok igazgatása



7. Illetékességi területe:

Martfű Város közigazgatási területe. 


8. Alapítói jogokkal felruházott irányító szerv: 
Martfű Város Önkormányzatának
					Képviselő-testülete
					5435 Martfű, Szent István tér 1.

9. Vezetőjének kinevezési rendje:

    A Magyarország helyi önkormányzatairól szóló 2011. évi CLXXXIX. tv. 82. § (1) bekezdése alapján a Polgármester – pályázat alapján határozatlan időre – nevezi ki a jegyzőt.
A jegyző kinevezése a közszolgálati tisztviselőkről szóló 2011. évi CXCIX. törvény rendelkezéseinek megfelelően történik.


10.  Foglalkoztatottakra vonatkozó foglalkoztatási jogviszonyok
		
	A közszolgálati tisztviselőkről szóló 2011. évi CXCIX.  törvény szerint közszolgálati jogviszony, illetve a Munka Törvénykönyvéről szóló  2012. évi I. törvény alapján munkaviszony.


Záradék:

Jelen alapító okirat a törzskönyvi nyilvántartásba történő bejegyzéssel lép hatályba, ezzel egyidejűleg a Martfűi Polgármesteri Hivatal 2014. február 5. napján kelt 8/2014.(II.05.) Ö határozattal megállapított egységes szerkezetű okirata hatályát veszti. 

Az alapító okiratot Martfű Város Önkormányzatának Képviselő-testülete a …/2014. (II.27.) Ö. határozatával hagyta jóvá. 


Martfű, 2014. február 27.




										Dr. Kiss Edit
										polgármester







